

**Katedra rusistiky Filozofickej fakulty Univerzity sv. Cyrila a Metoda v Trnave,**

**Ústav slavistiky Filozofickej fakulty Masarykovej univerzity Brno,**

**Katedra gréckej a slovanskej filológie Filozofickej fakulty
Granadskej univerzity**

Vás pozývajú na

**Medzinárodnú vedeckú konferenciu študentov a pedagógov
doktorandských študijných programov,**

**ktorá sa koná 29. januára 2025 v Trnave.**

Konferencia bude prebiehať na pôde Filozofickej fakulty Univerzity sv. Cyrila a Metoda v Trnave v rámci riešenia grantového projektu *Erasmus+* č. 2021-1-SK01-KA220-HED-000022917 s názvom*The innovation of the concept and curriculum of doctoral study programs and increasing their effectiveness*a je určená predovšetkým študentom a učiteľom, pôsobiacim v doktorandskom štúdiu na slovenských i zahraničných rusistických a slavistických katedrách a inštitútoch. Vítaná je aj účasť študentov posledného ročníka magisterského štúdia, ktorí môžu predstaviť témy a ciele svojich diplomových prác.

**Ústredným cieľom konferencie je predstaviť témy, ciele, štruktúru a metodológiu koncipovania a spracovania dizertačných prác doktorandov rusistických a slavistických katedier v slovanských a neslovanských krajinách a prínos ich výskumu.**

**Jazyky konferencie:** anglický, ruský.

**Dĺžka vystúpenia:** 10 minút.

**Formát konferencie:** hybridný (kombinácia prezenčnej a onlineúčasti).

Aktívna účasť je pre všetkých účastníkov **bezplatná**. Uprednostňujeme prezenčnú účasť, avšak ku konferencii bude možné pripojiť sa aj online.

Prihlášky na konferenciu s uvedením témy Vášho vystúpenia a resumé v anglickom alebo ruskom jazyku s dĺžkou max. 200 znakov prosíme poslať vo formáte .doc/.rtf na e-mailovú adresu konferenciaphd@gmail.com **do** **10. januára 2025** (prihláška – viď nižšie).

Konferencia má poslúžiť ako priestor pre nadviazanie kontaktov medzi doktorandmi a ich pedagógmi jednotlivých univerzít sveta a na výmenu poznatkov v oblasti problematiky ich výskumu. Vydanie zborníka príspevkov, ktoré odznejú na konferencii, preto nie je plánované.

*Všetky dôležité informácie o konferencii (program konferencie, čas začiatku konferencie a pod.) Vám organizátori poskytnú po 10. januári 2025.*

Tešíme sa na stretnutie s Vami.

doc. PhDr. Andrea Grominová, PhD.

vedúca organizačného výboru konferencie

a koordinátorka projektu



**Katedra rusistiky Filozofickej fakulty Univerzity sv. Cyrila a Metoda v Trnave,**

**Ústav slavistiky Filozofickej fakulty Masarykovej univerzity Brno,**

**Katedra gréckej a slovanskej filológie Filozofickej fakulty
Granadskej univerzity**

**PRIHLÁŠKA**

**na Medzinárodnú vedeckú konferenciu študentov a pedagógov
doktorandských študijných programov**

29. január 2025, FF UCM v Trnave, Námestie J. Herdu 2, 917 01 Trnava

*(Prihlášky, prosím, posielajte výlučne elektronicky vo formáte .doc alebo .rtf)*

|  |  |
| --- | --- |
| *Meno, priezvisko, akademické tituly* |  |
| *Katedra/ústav* |  |
| *Univerzita* |  |
| *Adresa univerzity*  |  |
| *E-mailová adresa*  |  |
| *Téma vystúpenia* |  |
| *Resumé v anglickom alebo ruskom jazyku (max. 200 znakov):* |  |